jkorsvik/nowiki_second_scrape_merged huggingface dataset:
Alle är vi barn i början

Alle är vi barn i början er et musikkalbum av Lasse Tennander, utgitt på det svenske forlaget Oktober i 1976. Platenummer OSLP 511.Platen er klart politisk - og tidstypisk. Omslaget prydes av et malt bilde av et ungt par, liggende i sengen, med ungen i barneseng ved fotenden. På bordet og i forgrunnen tekopper, innsamlingsbøsse, hennes strikketøy, hans rutete arbeidsskjortre, et nummer av ml-avisen Gnistan og en bok av Mao Zedong. På veggen skimtes en plakat med Hồ Chí Minh og FNL-flagget, på nattbordet røyk, askebeger og vekkerklokke.
Utdrag fra plateomslaget: «För mig är progressiv musik en ärlig musik. En musik som ställer sig på folkets, på arbetarnas, på de förtrycktas sida. En musik som inte är ett självändamål för en gitarrvirituos. En musik som inte söver, inte ljuger. En musik som värmer och som krymper avstånd. En positiv, enkel musik som sprider glädje och medvetenhet. En musik som vågar ta ställning.»
Plateomslaget er på seks sider, og inneholder både omtale av låtene og tekster. Albumet er en av titlene i boka Tusen svenska klassiker (2009), og det plasserte seg på 35.-plass på den svenske platelista.


== Sporliste ==
Der det ikke er angitt noe annet er tekst og musikk skrevet av Lasse Tennander.
«Den långa marschen» - 0:55
«Alla är vi barn i början» - 3:40
«Rädd att flyga» - 5:15
«Tillsammans» - 2:30
«Rör upp himmel, rör upp jord!/Svartfötter" - 6:30
«Älskade kamrat!» - 2:35
«Henry Kissinger, 70-talets Messias» - 5:05 (musik: Anders Nordh, Tennander)
«Sveriges Margarin/Nattradioapparaten/Du store Gatsby!/Vad vore livet utan tango?» - 5:55
«Allt detta orörda vackra» - 3:15
«Yngve Frejs barn» - 5:15
«Den långa marschen» - 1:20


== Medvirkende ==
Tommy Andersson – trommer
Torbjörn Eklund – piano, strykeinstrument
Peter Lundblad – gitar, piano, bass, mandolin, sang
Anders Nordh – elgitar, orgel, sang
Palle Sundin – bass, sang
Lasse Tennander – sang, akustisk gitar, piano


== Referanser ==
Gara

Gara (baskisk for ‘Vi er’) er en tospråklig (baskisk/spansk) dagsavis som utgis i Baskerland. Avisens målgruppe er hele Baskerland, men på grunn av avisens to språk leses den mest i spansk Baskerland (Hegoalde).
Gara har ifølge sine egne tall rundt 130 000 lesere. Den ble publisert første gang 30. januar 1999 som etterfølgeren til avisen Egin, som ble forbudt og stengt 15. juli 1998 etter ordre fra dommer Baltasar Garzón. 
Gara er selverklærte tilhengere av baskisk uavhengighet fra Spania, har en tydelig venstreradikal profil og har fra tid til annen mottatt og videreformidlet kommunikeer fra den væpnede separatistorganisasjonen ETA.


== Referanser ==


== Eksterne lenker ==
Garas hjemmeside
Jigawa

Jigawa er en av Nigerias 36 delstater. Den ligger nord i landet og ble grunnlagt 1991, tidligere var den en del av delstaten Kano. Hadejia er den største byen men delstatens administrasjonssenter er Dutse.
Lasse Tennander

Lars Arthur «Lasse» Tennander (født 29. april 1945 i Stockholm) er en svensk musiker, komponist og tekstforfatter.
Tennander var aktiv i den progressive musikkbevegelsen på 1970-tallet. Han spilte inn sin første plate i 1966, men fikk ikke noe gjennombrudd før han ga ut den mer politiske LP-en Alle är vi barn i början i 1976. Før han selv slo gjennom, og dels senere, skrev han mye for andre artister, blant dem Peter Lundblad og The Wayfarers.
Blant hans mest kjente låter er «Ska vi gå hem till dig», «Med revade segel», «Lisa Lisa», «Rötter» og «Nu blåser vi ut ljusen (Stolta stad)».


== Utmerkelser ==
Fred Åkerström-stipendiet 1987
Cornelis Vreeswijk-stipendet 1996


== Diskografi ==
Lars Vegas - 1974 (LP)
Alle är vi barn i början - 1976 (LP)
På jakt… - 1978 (LP)
Längst därinne är himlen ändå röd - 1979 (LP/CD)
På egen hand och med fötterna på jorden - 1981 (Live LP)
Konsten att hålla balansen - 1982 (LP)
Rötter - 1985 (LP/CD)
Ett rum och en son - 1987 (LP/CD)
Spotlight - 1989 (Samlings-CD)
Fullständiga rättigheter - 1990 (LP/CD)
Nu - 1992 (CD)
En liten stund på vår jord (Ballader 1978 – 1993) - 1993 (CD)
Tennander - 1997 (CD)
Så länge hjärtat kan slå (Tennander möter Taube) - 2002 (CD)
Därifrånochhit (Sånger 1974 - 2003) - 2003 (CD)
Fortsättning följer... - 2007 (CD)
Eremit i ett kollektiv - Solo/Live - 2011 (CD+DVD)


== Referanser ==


== Eksterne lenker ==
(sv) Offisielt nettsted 
(en) Lasse Tennander på Internet Movie Database 
(en) Lasse Tennander på Discogs 
(en) Lasse Tennander på MusicBrainz 
(en) Lasse Tennander på Songkick
Eufaula (Alabama)

Eufaula er en by i den amerikanske delstaten Alabama. Eufaula er den største byen i Barbour County i det sørøstlige Alabama, og hadde 13 137 innbyggere ved folketellingen i 2010. Byen ligger ved elven Chattahoochee, som danner grensen mellom Alabama og Georgia. Med dette ligger Eufaula 48 km nordøst for Clio, 136 km sørøst for Montgomery og 77 km sør for Columbus.
Eufaula har varme og fuktige somre og generelt milde vintre, og klimaet er klassifisert som fuktig subtropisk. Jordsmonnet i området er velegnet for åkerbruk, men ble ikke kolonisert av nybyggere fra Georgia før i 1823. Før dette var området bebodd av tre muskogeansktalende stammer av creekindianere. Byen ble i 1843 oppkalt etter en av disse stammene, eufaulerne. William Irwin i Henry County bidro til Eufaulas tidlige utvikling som et handelssted ved å etablere et dampskipsverft her. Derfor bar byen også navnet Irwinton til hans ære frem til navneskiftet.
Ved folketellingen i 2010 var innbyggerne i Eufaula overveiende av europeisk (51 %), afroamerikansk (44,6 %) og latinamerikansk (4,3 %) opprinnelse. I perioden 2006–2010 var flesteparten av byens innbyggere sysselsatt innen industri, varehandel, bygg- og anleggsvirksomhet samt offentlig tjenesteyting. I samme periode levde i snitt 18 % av husholdningene og 23,2 % av befolkningen under fattigdomsgrensen.


== Referanser ==


== Eksterne lenker ==
(en) Offisielt nettsted 
(en) Eufaula, Alabama – kategori av bilder, video eller lyd på Commons
Slettneset (Svalbard)

Slettneset er en odde i Van Muydenbukta, like nordøst for Kapp Martin i det sørvestligste Nordenskiöld Land, ved utløpet av Bellsund - på vestre Spitsbergen. Slettneset er flatt med bare 5 meters høyeste punkt, og neset skjæres opp av Slettnesvatna i vest. Det er grunne skjær utenfor odden.
her ligger en tufte av en pomor-russisk fangsthytte fra 1800-tallet. Sysselmesteren på Svalbard fører utvidet oppsyn og vedlikehold av dette kulturminnestedet, som inngår i de 50 mest prioriterte kulturminnene på Svalbard.Odden ligger i Nordenskiöld Land nasjonalpark.


== Referanser ==


== Eksterne lenker ==
Slettneset Stadnamn i norske polarområde, Norsk polarinstitutt
«Slettneset». Kulturminnesøk. Riksantikvaren – Direktoratet for kulturminneforvaltning.
Dansk mesterskap i troppsgymnastikk for junior 2013

Dansk mesterskap i troppsgymnastikk for junior 2013 i TeamGym ble arrangert 20. - 21. april 2013, i Arena Nord i Frederikshavn i Danmark. 
I Danmark er juniorklassen for aldersgruppen 13-15 år, mens ynglingeklassen er 15-18 år. Fra 2014 slås disse to klassene sammen til én juniorklasse, slik som i Norge. 
Konkurranseformen TeamGym betyr at man konkurrerer sammenlagt i frittstående, tumbling og trampett.


== Resultater ==


=== Mix ===
Medaljevinnere:

På de neste plassene kom GF Køge Bugt 16, Høng GF 2, Starup U & IF 2 og Farum Gymnastikforening 2. 


=== Herrer ===
Medaljevinnere:

På de neste plassene kom Starup U & IF 1, Taastrup GF 1 og Ringsted IF - Gymnastik 8. 


=== Kvinner ===
Medaljevinnere:

På de neste plassene kom Bolbro Gymnasterne 2, Gladsaxe IF 11, Greve Gymnastik og Trampolin 5, TeamGym Aarhus 2 og Herlufsholm GF 1.


== Se også ==
Dansk mesterskap i troppsgymnastikk 2013


== Eksterne lenker ==
DGF - DM Forbundsmesterskaber Junior - Finale, Arena Nord, Frederikshavn, 20.04.13 - 21.04.13
Trollurt

Trollurt (Circaea alpina) er en art i mjølkefamilien. Den er 5-15 cm høy, bueformet oppstigende med glinsende, glatte, bredt lansettformede blader, 1-3 cm lange og bølget tannete. Vingekantet bladstilk. Blomstene er i korte klaser som strekker seg. Blomstrer fra juni til august.


== Utbredelse og vekstmiljø i Norge ==
Vokser i blandingsbarskoger i dalkløfter og langs vannløp i alle fylker i Norge.  


== Galleri ==

		
		
		


== Referanser ==


== Eksterne lenker ==
(en) Trollurt i Encyclopedia of Life 
(en) Trollurt i Global Biodiversity Information Facility 
(no) Trollurt hos Artsdatabanken 
(sv) Trollurt hos Dyntaxa 
(en) Trollurt hos ITIS 
(en) Trollurt hos NCBI 
(en) Trollurt hos The International Plant Names Index 
(en) Trollurt hos Tropicos 
(en) Kategori:Circaea alpina – bilder, video eller lyd på Wikimedia Commons 
(en) Circaea alpina – galleri av bilder, video eller lyd på Wikimedia Commons 
Circaea alpina – detaljert informasjon på Wikispecies 
http://www.markblomster.com/Markblomster/Flora/T/Trollurt.html
http://www.kristvi.net/flora/T/trollurt.htm
http://www.rolv.no/bilder/galleri/fjellplanter/circ_alp.htm
http://floragutt.com/Trollurt.htm
http://www.bio.no/enbiolog/topic.asp?TOPIC_ID=35207
http://snl.no/trollurt
Egin

Egin var en tospråklig (baskisk/spansk) avis utgitt av Orain SA, som også drev radiostasjonen Egin Irratia. Avisen ble stengt 14. juli 1998 på ordre fra dommer Baltasar Garzón.


== Bakgrunn ==
Egin kom ut første gang 29. september 1977. Avisen var tilhenger av baskisk uavhengighet og hadde en sosialistisk profil. Egin måtte tåle hard kritikk for å videreformidle kommunikeer fra den væpnede separatistorganisasjonen ETA.


=== Stenging av avisen ===
I morgentimene 14. juli 1998 stormet 300 bevæpnede politimenn, anført av dommer Baltasar Garzón, redaksjonslokalene til Egin og gjennomførte et raid som varte i fem timer. Noen timer tidligere hadde politiet arrestert 11 medlemmer og tidligere medlemmer av avisens styre.I august 1999 godtok dommeren gjenåpning av avisen, men på dette tidspunktet var avisens produksjonsutstyr ødelagt etter raidet og avisens kapital var gått med til å betale kausjon og bøter for de tiltalte. Avisen forble nedlagt, men Gara fylte tomrommet fra 1999.


== Referanser ==
Larvikpynten

Larvikpynten er et nes som utgjør sørlig begrensning av Varmingbukta i indre Grønfjorden i Nordenskiöld Land, Spitsbergen. Larvikpynten stikker ut som en forlengelse av Heerfjellstupet under egga som løper nordover fra Heerfjellet (364–644 m). I øst løper Grøndalen. Fjellene i sørøst og øst er bratte.
Det står et anneksjonsskilt på Larvikpynten.


== Referanser ==


== Eksterne lenker ==
Larvikpynten Stadnamn i norske polarområde, Norsk polarinstitutt
«Heerfjellstupet, Grønfjorden». Kulturminnesøk. Riksantikvaren – Direktoratet for kulturminneforvaltning.
Cedar City

Cedar City er en by i Iron County i delstaten Utah i USA. Byen er lokalisert 400 km sør for Salt Lake City og 290 km nord for Las Vegas, langs Interstate 15. Universitetet Southern Utah University holder til i byen. Byen er arrangør av festivalene Utah Shakespearean Festival, the Utah Summer Games og the Neil Simon Theatre Festival. I 2010 hadde byen et innbyggertall på 28 857. Cedar City har i likhet med de sørlige områdene av Utah opplevd en sterk befolkningsvekst siden slutten av 1980-tallet. Byen hadde størst befolkningsvekst mellom år 1990 og 2000, i denne perioden vokste innbyggertallet med hele 52,7%.


== Referanser ==


== Eksterne lenker ==
(en) Offisielt nettsted 
(en) Cedar City, Utah – kategori av bilder, video eller lyd på Commons 
Utah Summer Games
Utah Midsummer Renaissance Faire
Iron County School District
Cedar City Photos in Sherratt Library Digital Collection
Cedar City Facebook page
Bakerhill

Bakerhill, eller Baker Hill, er en landsby i den amerikanske delstaten Alabama. Bakerhill ligger i den sørlige delen av Barbour County, sørøst i Alabama. Landsbyen hadde 279 innbyggere ved folketellingen i 2010.Landskapet i området domineres av åser og furuskog. Bakerhill ble grunnlagt i 1860 og inkorporert i Eufaula, som ligger 19 km nordøst, i 1997. Skogbruk, husdyrhold og utvinning av bauksitt står for mesteparten av næringslivet i området. Noe foredlingsvirksomhet inkluderer mølle og slakteri. Bakerhill har også servicefasiliteter som bensinstasjon og restaurant.


== Referanser ==
Gladdalen

Gladdalen er en liten dal umiddelbart nordøst for Barentsburg, ved Grønfjorden i Nordenskiöld Land på Svalbard. Dalen dannes av Gladbekken som skjærer seg ned i en skråning under Bykollen (231 m) i nord Olavsvarden i sør, sistnevnte en rett fjellrygg som løper nordover fra Grønfjordfjellet (547 m) og utgjør en østlig rygg som setter grense for Barentsburg. Den vesle Gladbekken ble brukt som drikkevannskilde i den tidlige gruveperioden som startet i 1899 ved Barentsburg. Over dalen i sørøst skapte sovjetmyndighetene en inskripsjon i stein - Miru Mir (Verdens Fred) - under en stilisert, femtakket stjerne.

Fredrik Hiort og Christian Anker dannet ulike selskaper som annekterte kullfelter rundt Barentsburg i 1908. Også Store norske Spitsbergen kulkompani eide skjerp og utmål i området fra 1916, men drev aldri kulldrift her.. I 1915 ble feltene ved Hollendarbukta, Heerodden og Barentsburg samlet på A/S De Russiske Kulfelter Green Harbour, hvor M. Lewin var andelshaver. I 1917 bygde M Lewin & Co ut anlegg og bygninger både på Heerodden og i østre løp av Gladdalen.I 1921 solgte De Russiske Kulfelter alle sine skjerp og utmål i Grønfjorden til NV Nederlandsche Spitsbergen Compagnie, som anla tettstedet Barentsburg og investerte mye kapital i anlegg og bygninger. I 1932 ble alle felt og skjerp fra Barentsburg i vest til Grumantbyen i øst, overtatt av den sovjetiske trusten Arktikugol.
I Gladbekkens sørøstre løp anla Lewin en demning for drikkevann, og dette kulturminnet er fortsatt synlig. Det er videre sørover et innslagssted for gruven Lewin anla, og deretter følger to gruveinnslag fra tiden før 1925, trolig nederlandske.


== Se også ==
Heerodden
Finneset


== Referanser ==


== Eksterne lenker ==
Gladdalen Stadnamn i norske polarområde, Norsk polarinstitutt
«Lewins drikkevannsdemning i Gladdalen fra 1917-25». Kulturminnesøk. Riksantikvaren – Direktoratet for kulturminneforvaltning. 
«Lewins gruve i Gladdalen fra 1917». Kulturminnesøk. Riksantikvaren – Direktoratet for kulturminneforvaltning. 
«Gruve i Barentsburg Øst fra før 1925». Kulturminnesøk. Riksantikvaren – Direktoratet for kulturminneforvaltning. 
«Gruve i Barentsburg Øst fra før 1925». Kulturminnesøk. Riksantikvaren – Direktoratet for kulturminneforvaltning.
Baskerlands regjering

Baskerlands regjering (baskisk: Eusko Jaurlaritza) er den utøvende makt i den autonome regionen Baskerland, også kjent under navnet Euskadi, nord i Spania.
Regjeringens overhode er presidenten (baskisk: lehendakari) som blir utpekt av Baskerlands parlament hvert fjerde år. Regjeringens hovedkvarter er i Lakua-distriktet i Vitoria-Gasteiz, Álava.


== Historie ==
Den første baskiske regjeringen ble nedsatt 1. oktober 1936 etter at den vedtok de første statuttene om regionens autonomi, og ble ledet av lehendakari José Antonio Aguirre (EAJ-PNV). Regjeringen var støttet av alle partiene som kjempet på republikkens side mot Fransisco Francos opprør i den spanske borgerkrigen: Frente Popular, Partido Socialista Obrero Español (PSOE), Partido Comunista de España (PCE) og Eusko Abertzale Ekintza (EAE-ANV).
Regjeringen fikk kort levetid og ble tvunget i eksil da republikanerne tapte den spanske borgerkrigen. Regjeringen forble i eksil i USA og ble ledet av Jesús María Leizaola etter Aguirres død i 1960. Den ble ikke formelt oppløst før de nye statuttene om autonomi ble godkjent etter Francos død i 1979.
I 1978 ble det pre-autonome organet det baskiske generalråd opprettet, ledet av sosialisten Ramón Rubia. Fra 1979 ble generalrådet ledet av Carlos Garaikoetxea (EAJ-PNV). Etter godkjennelsen av de nye statuttene om Baskerlands autonomi erstattet Baskerlands regjering det baskiske generalråd. Regjeringen ble opprettet i 1980 med Garaikoetxea som lehendakari.


== Referanser ==


== Eksterne lenker ==
Offisielt nettsted 
(en) Basque Government – kategori av bilder, video eller lyd på Commons 
Statute of autonomy of the Basque Country
Taraba

Taraba er en av Nigerias 36 delstater. Den ligger øst i landet og har grense mot Kamerun.  Delstaten ble opprettet i 1991, frem til da var den en del av Gongola som ble delt i to; Taraba og Adamawa. Byen Jalingo er administrasjonssenter i delstaten.
Jalingo

Jalingo er en by i Nigeria, den ligger øst i landet cirka 40 km sørøst for elven Benue. Den er administrativ hovedby for delstaten Taraba, Jalingo ble delstatshovedstad da delstaten Gongola ble splittet opp i henholdsvis Adamawa og Taraba i 1991.
Baskerlands parlament

Baskerlands parlament (baskisk: Eusko Legebiltzarra, spansk: Parlamento Vasco) er den lovgivende forsamlingen i Baskerland og den valgte forsamlingen Baskerlands regjering utgår av. 
Parlamentet møtes i den baskiske hovedstaden Vitoria, skjønt parlamentets første sammentredelse skjedde i Gernika, baskernes hellige by, 31. mars 1980. 
Parlamentet består av 75 representanter fra de tre provinsene i den autonome regionen Baskerland. Hver provins (Álava, Gipuzkoa og Bizkaia) velger samme antall representanter, til tross for ulike befolkningstall. 


== Eksterne lenker ==
(eu) Offisielt nettsted 
(es) Offisielt nettsted 
(en) Basque Parliament – kategori av bilder, video eller lyd på Commons
Grupos Antiterroristas de Liberación

Grupos Antiterroristas de Liberación (GAL) var en dødsskvadron ulovlig etablert av spanske sosialdemokrater i det daværende regjeringspartiet PSOE for å bekjempe den væpnede baskiske separatistgruppen ETA. 


== Bakgrunn ==
GAL var aktive mellom 1983 og 1987, under PSOEs regjering. Rettssaken avdekket at gruppen ble finansiert av viktige embetsmenn i det spanske innenriksministeriet med midler fra den militære etterretningsorganisasjonen Curso Especial de Identificadores Datiloscopistas (CESID). Den spanske avisen El Mundo spilte en viktig rolle i avsløringen av gruppens aktiviteter og bakmenn.
GAL opererte nesten utelukkende i fransk Baskerland (Iparralde). Ofrene (minst 27 døde og 26 skadde) var enten medlemmer av ETA eller baskiske nasjonalister, men noen av ofrene hadde ingen bånd til ETA eller politiske organisasjoner over hodet. Perioden GAL var aktive (1983-1987) omtales ofte som la guerra sucia (den skitne krigen) i spansk historieskriving.


== Dømte medlemmer av GAL ==
De faktiske angrepene ble utført av ansatte i det spanske politiet eller av portugisiske og franske leiemordere. De dømte medlemmene av GALs lederskap er:

José Barrionuevo, Spanias innenriksminister 1982-1988.
Rafael Vera, leder av statens sikkerhetsråd.
Ricardo García Damborenea, generalsekretær for PSOE i Bizkaia.
Francisco Álvarez, tidligere leder av en annen anti-terrorist-gruppe.
Miguel Planchuelo, leder av politiets informasjonsbrigade i Bilbao
José Amedo Fouce, politisjef.
Julián Sancristóbal, representant for den spanske regering i Bizkaia
General (daværende oberst) Enrique Rodríguez Galindo, sjef for Guardia Civils hovedkvarter i Intxaurrondo.


== Liste over GAL-operasjoner ==
Kilde: Woodworth, Paddy: Dirty War, Clean Hands - ETA, the GAL and Spanish Democracy (Yale University Press 2002) ISBN 0-300-09750-6, s. 433-436.


== Eksterne lenker ==
GAL 30 urte - Spesialside om GAL hos den baskiske avisen Berria
Iparralde

Iparralde er det baskiske navnet på det nordlige Baskerland. De tre baskiske provinsene Nafarroa Beherea, Lapurdi og Zuberoa som ligger i det franske departementet Pyrénées-Atlantiques utgjør den nordøstlige delen av Baskerland, kjent som Iparralde.
29. januar 1997 ble området offisielt et pays under navnet Pays Basque, altså et administrativt organ med flere ansvarsområder, men uten eget budsjett.


== Se også ==
Hegoalde
Baskerland
Baskerland (autonom region)
Hegoalde

Hegoalde er det baskiske navnet på det sørlige Baskerland, den delen av det historiske Baskerland som er under spansk herredømme.
Hegoalde eksisterer ikke som en politisk enhet, men området inkluderer provinsene Álava, Bizkaia, Gipuzkoa og den autonome regionen Nafarroa. De tre førstnevnte provinsene utgjør den autonome regionen Baskerland.


== Se også ==
Iparralde
Baskerland
Baskerland (autonom region)
Vestpynten fyr

Vestpynten fyr, senere Vestpynten fyrlykt, er et fyrtårn på Vestpynten på vestsiden av Hotellneset i Nordenskiöld Land på Spitsbergen. Fyret ligger 5 km nordvest for Longyearbyen og ble opprettet i 1933 som verdens nordligste fyr. Fyret ble i likhet med Isfjord fyr oppført i 1933 av Norges Svalbard- og IshavsundersøkelserDet ble først satt opp et enkelt fyrtårn, etter hvert installert i en svart bjelkekonstruksjon. Dagens heksagonale, slanke ståltårn er satt opp og driftes av Kystverket.


== Referanser ==


== Eksterne lenker ==
Vestpynten Stadnamn i norske polarområde, Norsk polarinstitutt
«Vestpynten fyr». Kulturminnesøk. Riksantikvaren – Direktoratet for kulturminneforvaltning.
Hornsund fyr

Hornsund fyrlykt, er et fyrtårn på den polske arktiske stasjonen i Isbjørnhamna på nordbredden av fjorden Hornsund helt sør i Wedel Jarlsberg Land på Spitsbergen. Fyret er montert på taket og langs vegghjørnet på en av bygningene til den polske forskningsstasjonen. Fyret er ikke offisielt og har derfor ikke noe kjennetegn. Det lyser med konstant hvitt lys.


== Referanser ==


== Eksterne lenker ==
Isbjørnhamna Stadnamn i norske polarområde, Norsk polarinstitutt
Bellsund fyr

Bellsund fyr, tidvis også kalt Kapp Martin fyr, er et fyrtårn på Kapp Martin på nordbredden av fjorden Bellsund helt sørvest i Nordenskiöld Land på Spitsbergen. Fyret er et oransje oktagonalt toppbygg montert på en svart gittermast / bjelkemast ved strandkanten. Det lyser med to blink av hvitt lys hvert tiende sekund.I september 1946 oppførte bygningsarbeidere fra Sveagruva i tilknytning til denne, tre andrefyrlykter til hjelp for skipstrafikken videre innover Van Mijenfjorden i øst, på henholdsvis Akseløya, Dom Miguelodden, og Blåhuken ved Svea.Det har også tidvis vært losstasjon her ved innløpet til det mye trafikkerte Bellsund, og hele anlegget er vernet av Riksantikvaren.


== Referanser ==


== Eksterne lenker ==
Kapp Martin Stadnamn i norske polarområde, Norsk polarinstitutt
«Fyr- og losstasjon på Kapp Martin». Kulturminnesøk. Riksantikvaren – Direktoratet for kulturminneforvaltning.
Filosofiåret 1662

Filosofiåret 1662 er en oversikt over hendelser, utgivelser og personer med tilknytning til filosofi i 1662.


== Hendelser ==


== Publiseringer ==


== Fødsler ==
13. desember – Francesco Bianchini, italiensk filosof og forsker (død 1729)


== Dødsfall ==
19. august - Blaise Pascal, fransk matematiker, fysiker og filosof (født 1623)
Filosofiåret 1675

Filosofiåret 1675 er en oversikt over hendelser, utgivelser og personer med tilknytning til filosofi i 1675.


== Hendelser ==


== Publiseringer ==


== Fødsler ==
22. mai - Yves-Marie André, fransk filosof (død 1764)
28. juni - Pierre Lemonnier, fransk matematiker og filosof (død 1757)
11. oktober - Samuel Clarke, engelsk filosof (død 1729)
Jean-Baptiste de Mirabaud, fransk filosof, forfatter og oversetter (død 1760)


== Dødsfall ==
10. oktober – Tommaso Tamburino, italiensk jesuitt og filosof (født 1591)
21. oktober – Johannes de Bruin, nederlandsk filosof, fysiker og matematiker (55, født 1620)
		


== Se også ==
Filosofi på 1600-tallet
Filosofiåret 1676

Filosofiåret 1676 er en oversikt over hendelser, utgivelser og personer med tilknytning til filosofi i 1676.


== Hendelser ==


== Publiseringer ==


== Fødsler ==
7. mai - Pietro Giannone, italiensk filosof, historiker og jurist (død 1748)
23. juni - Anthony Collins, engelsk filosof (død 1729)
17. juli - César Chesneau Dumarsais, fransk filosof og grammatiker (død 1756)
22. juli - Giovanni Andrea Tria, italiensk filosof, teolog og erkebiskop (død 1761)


== Dødsfall ==
13. januar - André Graindorge, fransk filosof (født 1616)
18. mai - Bonaventura Belluto, italiensk filosof, teolog og fransiskaner (født 1600-1603)
Isaac La Peyrère, fransk filosof (født 1594)
Claude Pithoys, fransk jurist og filosofiprofessor (født 1587)